CELEX: C2004/168/23
Language: et
Date: 2004-06-26 00:00:00
Title: Kohtuasi T-160/04: Hagi, mille Gerasimos Potamianos esitas 26. aprillil 2004 Euroopa Ühenduste Komisjoni vastu

26.6.2004   
            
            
               ET
            
            
               Euroopa Liidu Teataja
            
            
               C 168/12
            
         Hagi, mille Gerasimos Potamianos esitas 26. aprillil 2004 Euroopa Ühenduste Komisjoni vastu
   (Kohtuasi T-160/04)
   (2004/C 168/23)
   Kohtuasja menetluse keel: prantsuse keel
   Euroopa Ühenduste Esimese Astme Kohus on saanud 26. aprillil 2004 hagi, mille on Euroopa Ühenduste Komisjoni vastu esitanud Gerasimos Potamianos, elukoht Grimbergen (Belgia), esindajad advokaadid Sébastien Orlandi, Albert Coolen, Jean-Noël Louis ja Etienne Marchal, kes on valinud endale kohtudokumentide kättetoimetamise aadressi Luksemburgis.
   Hageja esitab esimese astme kohtule järgmised nõuded:
   
               —
            
            
               tühistada LSVÜ otsus, millega jäeti hageja ajutise teenistuja leping uuendamata;
            
         
               —
            
            
               jätta kohtukulud kostja kanda.
            
         Õiguslikud alused ja peamised argumendid
   Hageja on vastu sellele, et lepinguid sõlmima volitatud üksus keeldus tema ajutise teenistuja lepingu pikendamisest.
   Selles suhtes täpsustatakse, et vaidlustatud otsus põhineb üksnes PD RTD-s kehtivatel mittealalise personali teenistusalaseid piiranguid puudutavatel juhistel, mille tulemusel välistatakse värbamisel kõik ajutised teenistujad, kellel on komisjoni teenistuses üle kuue aastane tööstaaž, st pikem tööstaaž, kui nendel ajutistel teenistujatel, kellel on lubatud kandideerida.
   Hageja arvamuse kohaselt on see piirang vastuolus teiste ajutiste teenistujate suhtes rakendatava reeglistiku artikli 12 lõikega 1, mis seab iga värbamise eesmärgiks institutsioonile kõige kõrgemate kompetentsi-, tulemuslikkus- ja aususnäitajatega ajutiste teenistujate konkursi tagamise. Samuti on see vastuolus PD ADMIN otsusega lubada ajutiste teenistujate 2b (tegevuseelarve) või 2d (uuringute eelarve) lühikese kestusega lepingute pikendamist kuni 30. aprillini 2004.
   Oma nõuete toetuseks väidab hageja, et tegemist on ka diskrimineerimiskeelu põhimõtte rikkumise ja võimu väärkasutusega.